แฮร์มัน ฟัน โรมเปย

แฮร์มัน ฟัน โรมเปย (; เกิด 31 ตุลาคม ค.ศ. 1947) เป็นนักการเมืองชาวเบลเยียม ซึ่งดำรงตำแหน่งนายกรัฐมนตรีเบลเยียมระหว่าง ค.ศ. 2008-2009 และต่อมาได้ดำรงตำแหน่งประธานถาวรคนแรกของคณะมนตรียุโรปตั้งแต่ ค.ศ. 2009-2014

เขาเป็นนักการเมืองจากพรรคประชาธิปไตยคริสเตียนและเฟลมิชของประเทศเบลเยียม ดำรงตำแหน่งนายกรัฐมนตรีคนที่ 49 ของเบลเยียม ตั้งแต่วันที่ 30 ธันวาคม ค.ศ. 2008 จนถึงวันที่ 25 พฤศจิกายน ค.ศ. 2009 ก่อนจะมีอีฟว์ เลอแตร์ม ซึ่งเป็นผู้ดำรงตำแหน่งก่อนหน้า กลับมารับตำแหน่งแทน เมื่อวันที่ 19 พฤศจิกายน ค.ศ. 2009 คณะมนตรียุโรปซึ่งประกอบด้วยประมุขแห่งรัฐหรือหัวหน้ารัฐบาลของประเทศสมาชิกสหภาพยุโรป ได้เลือกฟัน โรมเปย ให้ดำรงตำแหน่งประธานถาวรคนแรก ภายใต้สนธิสัญญาลิสบอน โดยวาระการดำรงตำแหน่งเริ่มอย่างเป็นทางการเมื่อวันที่ 1 มกราคม ค.ศ. 2010 และมีกำหนดสิ้นสุดในวันที่ 31 พฤษภาคม ค.ศ. 2012"EU Lisbon Treaty comes into force", AFP (via Google News), 1 December 2009. ต่อมาในวันที่ 1 มีนาคม ค.ศ. 2012 เขาได้รับเลือกให้ดำรงตำแหน่งอีกสมัยเป็นสมัยที่สองและเป็นสมัยสุดท้าย โดยปฏิบัติหน้าที่ตั้งแต่วันที่ 1 มิถุนายน ค.ศ. 2012 ถึงวันที่ 30 พฤศจิกายน ค.ศ. 2014 และในปี ค.ศ. 2019 เขาได้รับการแต่งตั้งให้เป็นประธานคณะกรรมการบริหารของวิทยาลัยยุโรป

 อ้างอิง 

 แหล่งข้อมูลอื่น 
 เว็บไซต์ทางการ

หมวดหมู่:ประธานคณะมนตรียุโรป